ΓΡΑΠΤΗ ΕΡΩΤΗΣΗ P-0634/02

υποβολή: Maurizio Turco (NI) προς την Επιτροπή

(27 Φεβρουαρίου 2002)

Θέμα: Συρία

Η ΕΕ συμπεριφέρεται από τινος με τρόπο που τείνει να προβάλλει την άποψη ότι η Δαμασκός διέπεται από πνεύμα μεταρρύθμισης και εκδημοκρατισμού. Τούτο έγινε φανερό με την άμεση αναγνώριση του Μπασάρ Άσαντ, ο οποίος διεδέχθη στον θρόνο τον Άσαντ, μετά τον θάνατο του, καθώς και με τηνποστήριξη της συριακήςποψηφιότητας στο Συμβούλιο Ασφαλείας του ΟΗΕ. Τούτο επιβεβαιώνεται ακόμη και από την επίσκεψη του Μπασάρ Άσαντ σε ένα από τα κράτη μέλη, την Ιταλία.

Παρά ταύτα δεν είναι δυνατόν να αγνοηθεί το γεγονός ότι η Συρία αποτελεί μία από τις πλέον επικίνδυνες περιπτώσεις δικτατορικού καθεστώτος. Ο συριακός λαόςφίσταται μία βάναυση και αιμοσταγή εξουσία η οποία χαρακτηρίζεται από απόλυτη άρνηση των θεμελιωδών δικαιωμάτων, των αστικών και πολιτικών ελευθεριών αλλά και των πλέον στοιχειωδών ανθρωπίνων δικαιωμάτων. Πράγμα που βεβαιώνεται, μεταξύ άλλων, και από τις μαρτυρίες, περί το τέλος του παρελθόντος θέρους, των ελάχιστων διαφωνούντων με το καθεστώς που έχουν επιβιώσει από τις διώξεις και τις συλλήψεις, ορισμένων ανεξάρτητων βουλευτών, επιχειρηματιών και αγωνιστών της δημοκρατίας από τη Συρία που είχαν το θάρρος να ζητούν δημοκρατία και κράτος δικαίου.

Η Συρία συνιστά εξ άλλου σοβαρή απειλή για την ασφάλεια και τη σταθερότητα, ήδη από της αναλήψεως της εξουσίας από τον Άσαντ πατέρα, τόσο για την περιοχή όσο και για ολόκληρη την διεθνή κοινότητα λόγω της συνεχούς, συστηματικής και μαζικήςποστήριξης που εξασφαλίζει στα διεθνή τρομοκρατικά δίκτυα. Στο επίπεδο της εξωτερικής πολιτικής η Δαμασκός διακρίνεται για το αντισημιτικό πνεύμα που διέπει τις δηλώσεις τωνψηλότερα ισταμένων αρχών: Οι Εβραίοι προσπαθούν να εξαλείψουν τις αρχές όλων των θρησκειών με το ίδιο πνεύμα με το οποίο πρόδωσαν τον Ιησού Χριστό και με τον ίδιο τρόπο με τον οποίο προσπάθησαν να προδώσουν και να εξοντώσουν τον προφήτη Μωάμεθ (Μπασάρ Άσαντ, επ' ευκαιρία της επισκέψεως του Πάπα, στις 5 Μαΐου 2001)· Οι Εβραίοι είναι λίγα εκατομμύρια: εάν ο κάθε Άραβας σκότωνε έναν Εβραίο, θα εξολοθρεύονταν τελείως, (Μουσταφά Τλας, προσωπικός σύμβουλος του Προέδρου, σε συνέντευξη στην Κοριέρε ντελα Σέρα, στις 11.5.2001). Ο αρθρογράφος της καθημερινής κυβερνητικής εφημερίδας Αλ Ακμπάρ έγραφε στις 20.4.2001 και επανελάμβανε στις 27 Απριλίου ότι θα πρέπει να ευχαριστούμε τον Χίτλερ διότι εκδικήθηκε προκαταβολικά τους Παλαιστινίους, αν και λυπούμεθα για το γεγονός ότι η εκδίκησή του δεν προχώρησε όσο έπρεπε.

Κατόπιν των ανωτέρω, η Επιτροπή κρίνει χρήσιμο και ωφέλιμο να συνεχίσει τις διαπραγματεύσεις για τη συμφωνία σύνδεσης με την Συρία· δεν εκτιμά ότι θα ήταν σκοπιμότερο και παραγωγικότερο να εξαρτήσει την συνέχισή τους από την εκδήλωση μιας πραγματικής και συγκεκριμένης θέλησης από πλευράς της Δαμασκού για την έναρξη μεταρρυθμίσεων και μέτρων εκδημοκρατισμού·

Απάντηση του κ. Patten εξ ονόματος της Επιτροπής

(20 Μαρτίου 2002)

Η Επιτροπή γνωρίζει την κατάσταση των δικαιωμάτων του ανθρώπου στη Συρία. Τα τελευταία έτη σημειώθηκε μια συγκεκριμένη θετική τάση, ωστόσο η τάση αυτή δεν επιβεβαιώθηκε το 2001.

Η Επιτροπή θα εξακολουθήσει να παρακολουθεί την κατάσταση των δικαιωμάτων του ανθρώπου από κοινού με τα κράτη μέλη και να ενθαρρύνει μεταρρυθμίσεις στην περιοχή αυτή καθώς και να πληροφορεί, όταν παρίσταται ανάγκη, την κυβέρνηση της Συρίας για την ανησυχία της, τόσο όσον αφορά μεμονωμένες περιπτώσεις όσο και σχετικά με τη γενική κατάσταση.

Η Επιτροπή εκφράζει τη λύπη της για τον χαρακτήρα των παρατηρήσεων στις οποίες προέβη το Αξιότιμο Μέλος.

Ωστόσο, η Επιτροπή θα συνεχίσει μια πολιτική εποικοδομητικής ανάληψηςποχρεώσεων έναντι της Συρίας μέσω διαπραγματεύσεων για τη Συμφωνία Σύνδεσης και μέσω της εφαρμογής των προγραμμάτων συνεργασίας στο πλαίσιο του Προγράμματος βοήθειας για την ανάπτυξη των τρίτων χωρών της Μεσογείου (MEDA), που αποσκοπεί στην προώθηση των οικονομικών και πολιτικών μεταρρυθμίσεων που απαιτούνται για τη διαδικασία σύνδεσης.

Η Επιτροπή είναι πεπεισμένη ότι ο διάλογος για τα δικαιώματα του ανθρώπου είναι αποτελεσματικότερος όταν διεξάγεται στο πλαίσιο μιας δεσμευτικής Συμφωνίας Σύνδεσης.

Σε μια μελλοντική Συμφωνία Σύνδεσης μεταξύ της Ευρωπαϊκής Ένωσης και της Συρίας τα δικαιώματα του ανθρώπου θα αναφερθούν ως ένα ουσιαστικό στοιχείο στις σχέσεις Ευρωπαϊκής Ένωσης-Συρίας και η προσέγγιση της συμφωνίας αυτής θα αντικατοπτρίζει κοινούς στόχους που εξαγγέλθηκαν στη Διακήρυξη της Βαρκελώνης(1), όπως ανάπτυξη των κανόνων δικαίου και της δημοκρατίας, σεβασμός των δικαιωμάτων του ανθρώπου, ελεύθερες συναλλαγές και αειφόρος ανάπτυξη. Στο πρόγραμμα συνεργασίας MEDA, η Επιτροπή θα δώσει έμφαση στα θέματα μεταρρύθμισης.

(1) Εγκρίθηκε στην Ευρωμεσογειακή διάσκεψη (27 και 28 Νοεμβρίου 1995).